Aksjederivater er verdipapirer hvor selve transaksjonen vil foregå frem i tid. Ofte brukes aksjederivater for å ta eksponering mot en aksje eller indeks med høy gearing, altså at verdien på derivatet beveger seg langt mer enn det underliggende derivatet har eksponering mot.  Eksempler på de vanligste derivatene er Put- og Call-opsjoner, futures og forwards (også kalt terminkontrakter). Kjøper du en opsjon, kjøper du en rett, men ikke plikt, til å kjøpe eller selge en gitt aksje til en gitt pris på et bestemt tidspunkt frem i tid. Når du kjøper en opsjon er potensielt tap begrenset til det du betalte for opsjonen. Utsteder du en opsjon (altså selger en opsjon du ikke har kjøpt), tar du på deg en forpliktelse til å enten kjøpe en aksje på et gitt nivå, eller å selge en aksje på et gitt nivå frem i tid. Når du utsteder opsjoner er i teorien nedsiden uendelig og du må stille marginkrav for å kunne opprettholde posisjonen. Dersom du ikke klarer å stille krevd marginkrav til posisjonen likvideres. Potensielt tap er ikke begrenset til det du har innestående på marginkonto, men noe du forplikter å dekke helt og fult. En aksjetermin er en avtale om å kjøpe aksjer frem i tid. Dette er ikke en avtale hvor du har rett til å kjøpe aksjer. En aksjetermin er en avtale hvor du har forpliktet deg til å kjøpe aksjer frem i tid, og denne avtale er ufravikelig. En slik avtale gjøre stort sett med en profesjonell motpart som kjøper og holder disse aksjene for deg i tiden frem til forfall. Når du inngår en slik avtale er du som kjøper pliktig å, til enhver tid, har tilstrekkelig sikkerhet på marginkonto. Om du ikke klarer å stille tilstrekkelig med sikkerhet, vil posisjonen termineres og du vil være økonomisk ansvarlig også utover innestående på marginkonto. Et futurekontrakt minner egentlig veldig om en terminkontrakt, men på en futurekontrakt er det oppgjør på daglig basis. Det betyr altså at det gjøres en daglig avregning basert på de daglige bevegelsene på underliggende aktiva. Gevinst blir godskrevet konto på daglig basis, og tilsvarende vil tap måtte dekkes fortløpende. Det er vanlig at futurekontrakter gjøres på indekser og råvarer, mens det er mer vanlig å bruke terminkontrakter på aksjer. Kort oppsummert beveger man seg inn i en meget kompleks verden når man handler aksjederivater. Det er svært viktig at du forstår disse produktene og deres egenskaper før du begir deg inn på handel av disse. Risikoen er høy, og det er stor sannsynlighet for å tap mer enn innskutt kapital.